తెలంగాణలో మహిళా తహసీల్దార్ దారుణహత్య WATCH LIVE TV
క్రికెట్ జట్టు కెప్టెన్..కచోరీలు అమ్ముతున్నాడు
మూగ, చెవిటి వారి కోసం నిర్వహించే స్పెషల్ క్రికెట్‌లో ఒకప్పుడు భారత్‌ కెప్టెన్ అయిన ఇమ్రాన్.. జీవనోపాధి కోసం కచోరీలు అమ్ముతున్నాడు
TNN | Updated:
Nov 28, 2015, 08:29PM IST
ఇమ్రాన్ షేక్..ఈ పేరు బహుశా చాలా కొద్దిమందికే తెలుసు. వడోదరాలోని ఓల్డ్ పద్రా రోడ్ పక్కనున్న స్టాల్‌లో ‘మూంగ్ కచోరీలు’ అమ్ముతున్న ఇతను ఒకప్పటి భారత క్రికెట్ జట్టుకి కెప్టెన్‌గా వ్యవహరించారంటే ఎవరైనా నమ్ముతారా? కానీ అది నిజం..మూడేళ్ల క్రితం ఇమ్రాన్ మూగ, చెవిటి వారి కోసం ప్రత్యేకంగా నిర్వహించే స్పెషల్ క్రికెట్ జట్టుకు సారథ్యం వహించాడు. అంతేకాదు..పదేళ్ల క్రితం తన హాఫ్ సెంచరీలతో ఈ స్పెషల్ క్రికెట్‌లో మన భారత్ జట్టు వరల్డ్ కప్ గెలవడానికి కూడా తోడ్పడ్డాడు. కానీ ఆ స్పోర్ట్స్ కెరీర్ తనకు ఏ విధంగానూ ఉపయోగపడలేదని చెబుతుంటాడు ఇమ్రాన్. అందుకే..ఇటీవలే పద్రా రోడ్ పక్కన తన జీవనోపాధి కోసం తన భార్యతో కలిసి మూంగ్ కచోరీలు అమ్మడానికి సిద్ధమయ్యాడు.
ఈ క్రమంలో తన ఆలోచనలు పంచుకుంటూ ‘‘క్రికెట్ అంటే నాకు చాలా ఇష్టం. ఈ ఆటలో ఒక గొప్ప స్థాయికి నన్ను తీసుకువెళ్లినందుకు నా కోచ్ నితేంద్ర సింగ్‌కు ధన్యవాదాలు. అయితే నా ఆర్థిక అవసరాల దృష్ట్యా, కుటుంబ పోషణ నిమిత్తం నేను ఇప్పుడు గల్లీలో మూంగ్ కచోరీలు అమ్మడానికి సిద్ధమయ్యాను. ఎందుకంటే..క్రికెట్ ఆడడం వల్ల వచ్చే అంతంత మాత్రమైన ఆదాయం నాకు ఏ మాత్రం సరిపోదు. అందుకే ఒక ఆయిల్ రిఫైనరీలో తాత్కాలిక ఉద్యోగిగా చేరి..సాయంత్రం పూట ఇలా కచోరీలు అమ్మే స్టాల్ ప్రారంభించాను’’ అని తెలిపాడు ఇమ్రాన్. ఇమ్రాన్ 15 ఏళ్ల వయసు నుండే క్రికెట్ ఆడుతున్నాడు. తొలుత దేశవాళీ క్రికెట్‌లో గుజరాత్ టీమ్‌కు ఆడిన ఇమ్రాన్ ఆ తర్వాత భారత జట్టుకి కూడా ఆడాడు. 2005లో జరిగిన ప్రపంచ కప్ సెమీ ఫైనల్స్‌లో పాకిస్తాన్‌పై 62 పరుగులు చేసి మ్యాచ్ గెలవడానికి తోడ్పడ్డాడు. మొన్నటి వరకు పలు టీ20 మ్యాచ్‌లలో కూడా ఆడాడు ఇమ్రాన్.